Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
27 เม.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 8.02 จุด (0.64%) ปิดภาคเช้าที่ 1,266.80 จุด ด้วยมูลค่าการซื้อขาย 25,341.94 ล้านบาท
Most Positive Impact: AOT (+1.33 จุด), PTT (+1.33 จุด), GULF (+0.99 จุด)
Most Negative Impact: TISCO (-0.56 จุด), BBL (-0.44 จุด), DTAC (-0.39 จุด)
ภาพรวมตลาดยังคงแกว่งตัวขึ้นเล็กน้อย จากการที่ตลาดรอดูผลประกอบการหุ้นบริษัทจดทะเบียนขนาดใหญ่ทั้งในและต่างประเทศประเทศ ธนาคารกลางประเทศต่างๆ (FED, ECB , BOJ) ประชุม และ รายละเอียดการแผนการเปิดประเทศของรัฐบาล
แนวโน้มตลาดบ่าย
มุมมองต่อตลาดบ่ายนี้คาด SET index แกว่งผันผวนจากการที่ตลาดรอผลประกอบการบริษัทจดทะเบียนและรอปัจจัยใหม่ และ การแถลงของศบค.ในการต่ออายุ พ.ร.ก. ฉุกเฉิน ไปอีก1 เดือน เราประเมินกรอบการเคลื่อนไหวตลาดบ่ายนี้ที่ 1,220-1,300 จุด จากปัจจัยข้างต้น
กลยุทธ์การลงทุนต่อจากนี้เราแนะนักลงทุนติดตามการแพร่ระบาดของเชื้อไวรัส COVID-19 และมาตรการการควบคุมการระบาดของรัฐบาลในอนาคต
ประเด็นเศรษฐกิจสำคัญ วันอังคาร ติดตาม ผลการประชุมธนาคารกลางญี่ปุ่น (BOJ ซึ่งตลาดคาดว่าจะ BOJ จะขยายขนาด QE จาก 80 ล้านล้านเยน เป็นแบบไม่จำกัดวงเงินการซื้อ (Unlimited QE) ตัวเลขความเชื่อมั่นผู้บริโภคสหรัฐฯเดือน เม.ย. คาด -27% MoM เป็น 88 จุด วันพุธ ติดตาม ตัวเลขผลผลิตภาคอุตสาหกรรมของไทย เดือน มี.ค. คาด -6.4% MoM ตัวเลข GDP 1Q20 ของสหรัฐฯ คาด -4% QoQ ตัวเลขบ้านรอปิดการขายเดือน มี.ค. คาด -10% MoM ปริมาณสต๊อกน้ำมันดิบสหรัฐฯ คาดทรงตัว WoW ที่ 15 ล้านบาร์เรล และผลการประชุมธนาคารกลางสหรัฐฯ วันพฤหัสฯ ติดตามตัวเลขดุลบัญชีเดินสะพัดของไทยเดือน มี.ค. คาดเกินดุล 3.2 พันล้านเหรียญสหรัฐฯ ตัวเลขผลผลิตภาคอุตสาหกรรมญี่ปุ่น เดือน มี.ค. คาด -5% MoM ตัวเลข Retail sales ญี่ปุ่น เดือน มี.ค. คาด -4% YoY ตัวเลข PMI ภาคการผลิตของจีน เดือน เม.ย. คาดทรงตัว MoM ตัวเลข Retail sales เยอรมัน เดือน มี.ค. คาด -7.3% MoM ตัวเลขคาดการณ์เงินเฟ้อยูโรโซน เดือน เม.ย. คาด +0.1% YoY ตัวเลขอัตราการว่างงานของยูโรโซนเดือน มี.ค. คาดทรงตัวที่ 7.7% ผลการประชุมธนาคารกลางยุโรป คาดคงอัตราดอกเบี้ยนโยบายที่ -0.5% ตัวเลขการขอสวัสดิการว่างงานสัปดาห์แรกของสหรัฐฯ วันศุกร์ ติดตามตัวเลข ISM manufacturing PMI สหรัฐฯ เดือน เม.ย. คาด -25% MoM เป็น 36.7 จุด และตัวเลขแท่นขุดเจาะ Shale oil สหรัฐฯ โดยสัปดาห์ที่ผ่านมาลดลง 14% WoW เป็น 378 แท่น ต่ำสุดรอบสี่ปี
หุ้นแนะนำ ADVANC , STEC